stanford-oval/wikipedia huggingface dataset:
נחל תות
חפירות ארכאולוגיות

בשנות ה-2000 נערכו מספר חפירות ארכאולוגיות בעין תות ובסביבתו. במקום נמצאו אתרים מתקופת הברזל 1 ו-2, מהתקופה הפרסית ומהתקופה הרומית. השערת החוקרים היא שההתיישבות במקום קשורה לדרך הים שעברה בנחל ולמיקום המעיינות. בעקבות סלילת כביש 6 נערכו לאורכו חפירות הצלה על ידי רשות העתיקות. בחודשים פברואר-יולי 2005 נערכה חפירה ליד עין תות לקראת סלילת מחלף תות. במסגרת החפירות נחשף מבנה גדול מתקופת בית ראשון. להשערת החוקרים המקום שימש כמרכז מינהלי. בנוסף נמצאה כמות גדולה של שברי חרס, וכן שמונה טביעות של חותמות למלך מטיפוס דו-כנפי המתוארכות למאה ה-8 לפנה"ס. מתוך הטביעות פוענחו שתי כתובות ”למלך חברון” ו”למלך ז[יף]”. חותמות למלך נדירות באתרים שהיו בתחום ממלכת ישראל ומכאן חשיבות האתר. בנוסף נחשף חותם אליפטי מאבן חן בצבע חום עם כתובת בעברית. בחלקו העליון של החותם נחרתו ארבעה רימונים ובחלק התחתון הכתובת ”למכאח [בן] עמיחי”. על יסודות המרכז המינהלי נבנה יישוב יהודי מתקופת בית שני. בנוסף נחשפו ממצאים מהתקופה הרומית הקדומה ומהתקופה הממלוכית.
לקריאה נוספת

"נחל תות" מדריך ישראל החדש כרך 5: הכרמל וחופו ורמות מנשה, בעריכה סלמאן אבו רוכן ויעקב שורר, הוצאת משרד הביטחון 2001 עמ' 171
הערות שוליים

↑  חדשות ארכאולוגיות עין תות - דוח ראשוני גיליון 122 14 ביוני 2010
|  שמורות טבע בישראל |
| --- | --- | --- |
| הגולן | אירוס הביצות נוב • אלי על • בריכת בראון • גמלא • הר אביטל • הר חרמון • הר חרמונית • הר פרס • הר שיפון • יער אודם • יער יהודיה • נחל גילבון • נחל משושים • נחל הבניאס • מג'רסה • סוסיתא |  |
| צפון | אבוקה • אלון • אלונה • אלוני אבא • אלוני בית קשת • נחל בית העמק • בריכת פסוטה • אלוני ברעם • אלוני יצחק • בוריקה • גאון הירדן •  החולה • הר ארבל • הר חורשן • הר יונה • הר מירון • הר שכניה • חוטם הכרמל • חוף דור-הבונים • חורבת קרתא • חורשת טל • חי-בר כרמל • מערת פער •  נחל בזק • נחל בצת • נחל דישון • נחל הקיבוצים • נחל כזיב • נחל מערות • נחל עמוד • נחל ראש פינה • נחל שניר • נחל שרך • נחל תבור • נחל תות • נחל עיון • עין אפק • עין ארובות • עין נוטרה • עין נימפית • עין תאו • פארק הכרמל • ראש הנקרה • רמות מנשה • תל דן • תל אנפה • תל סהרון • תל שמרון |  |
| מרכז | ביצת זיתא • בני ציון (חרוצים) • בריכת דורה • בריכת יער • גבעת האירוסים • גדור • געש • האירוסים • הדסים • המסרק • חולות ניצנים • מבוא אשדוד • חורבת מדרס • חורבת סעדים • מערת אבשלום • מערת התאומים • נאות קדומים • נחל דולב • נחל כפירה • נחל פולג • נחל קטלב • נחל שורק • נחל התנינים • עינות גיבתון • שער פולג |  |
| יהודה | אלוני שמואל • אל כנוב • הר הטייסים • ואדי מכוך • נחל אוג • נחל בזק עילי • נחל פרת • עינות צוקים • קנה וסמר |  |
| השומרון | הר כביר • יער אום צפא • יער ריחן • נבי רביח • נחל פצאל • נחל קנה • עינות זרקא • רכס טמון • ביצת ואדי מלחה • בור הציפורים • נחל שילה עילי |  |
| הנגב | בקעת תמנע • בתרונות רוחמה • גבעות להב • הבשור • המכתש הגדול • המכתש הקטן • הר הנגב • הר חירן • הר עמשא • הרי אילת • חולות משאבים • חולות סמר • חוף האלמוגים • חי-בר יטבתה • מכתשים בנגב • מצוק הצינים • נחל גרר • נחל ערוגות • נחל עשוש • נחל צין • עין גדי • ערבת עברונה • פארק הלס • פורה |  |
| שמורות ימיות | איי חוף ראש הנקרה • ים ראש הנקרה-אכזיב • שקמונה • ים ראש הכרמל • ים דור-הבונים • ים שקמה • איי חוף דור-מעגן מיכאל • ים גדור • ים האלמוגים • חוף האלמוגים • הים הדרומי • הפרעת פלמחים |  |
| --- | --- |
בקרת זהויות :  NLI: 987007528420005171
נס ברחוב 34

| --- | --- |

 מבוסס על:  סיפור קצר מאת ולנטין דייוויס
 בימוי:  ג'ורג' סיטון 
 הופק בידי:  ויליאם פרלברג 
 תסריט:  סיפור ולנטין דייוויס  תסריט ג'ורג' סיטון
 עריכה:  רוברט סימפסון 
 שחקנים ראשיים:  מורין או'הרה נטלי ווד אדמונד גוון ג'ון פיין
 מוזיקה:  סיריל מוקברידג'
 צילום:  צ'ארלס ג'יי. קלארק 
 מדינה:  ארצות הברית 
 חברת הפקה:  פוקס המאה ה-20 
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  2 במאי 1947
 משך הקרנה:  96 דקות
 שפת הסרט:  אנגלית 
 סוגה:  סרט פנטזיה, סרט קומדיה, סרט דרמה, סרט חג המולד 
 תקציב:  630,000‏$
 הכנסות:  2,650,000‏$
 הכנסות באתר מוג'ו:   miracleon34thstreet47
 פרסים:  פרס אוסקר לשחקן המשנה הטוב ביותר (אדמונד גוון)  פרס האוסקר לסיפור הטוב ביותר (ולנטין דייוויס)  פרס אוסקר לתסריט המעובד הטוב ביותר (ג'ורג' סיטון) 
 דף הסרט ב־IMDb
 
נס ברחוב 34 (באנגלית: Miracle on 34th Street ) הוא סרט קולנוע אמריקאי משנת 1947 המבוסס על סיפור קצר מאת ולנטין דייוויס, שבעקבות הצלחת הסרט הרחיב אותו לנובלה קצרה מצליחה שפורסמה עם הפצת הסרט. הסרט משתייך לקבוצת סרטי חג המולד המוקרנים עד היום בחג זה.
העלילה מתרכזת בחנות הכלבו הגדולה מייסיס הנמצאת ברחוב 34 בניו יורק בתקופת קניות חג המולד, ובעיקר בדמותו של סנטה קלאוס והשאלה האם הוא אמיתי.
בסרט משתתפת נטלי ווד בתור ילדה לאם חד-הורית (מורין או'הרה) הנקשרת ל"סנטה קלאוס" (אדמונד גוון). הסרט הזניק את הקריירה והפרסום שלה. בתנאים של אז היה הסרט שובר קופות ונעשו מספר הפקות טלוויזיה וקולנוע בגרסאות שונות על אותו סיפור, ב-1955, 1959, 1973 ו-1994.
הסרט זכה בפרס אוסקר לשחקן המשנה הטוב ביותר (אדמונד גוון), בפרס אוסקר לתסריט המעובד הטוב ביותר (ג'ורג' סיטון) ובפרס אוסקר לסיפור הטוב ביותר (ולנטין דייוויס). גוון וסיטון זכו גם בפרס גלובוס הזהב.
הסרט היה מועמד לפרס אוסקר לסרט הטוב ביותר אך הפסיד אותו לסרט "הסכם ג'נטלמני".
ב-2005 הסרט נבחר לשימור בארכיון הסרטים הלאומי של ארצות הברית של ספריית הקונגרס בשל "חשיבות היסטורית, תרבותית ואסתטית".
תקציר העלילה

דוריס ווקר (מורין או'הרה) היא אם חד-הורית המגדלת את בתה בת ה-6, סוזן (נטלי ווד). היא עובדת למחייתה בחנות הכלבו הגדולה "מייסיס" כאחראית אירועים של החנות ובעיקר בארגון התהלוכה השנתית הגדולה של מייסיס ברחובות ניו יורק בחג ההודיה שבראשה ניצב סנטה קלאוס אנושי, רכוב על כרכרה.
בדרכה לבדוק את ההכנות לתהלוכה היא נפגשת בכריס קרינגל (אדמונד גוון), אדם מבוגר עם זקן ארוך ומטופח. כשמתברר ש"סנטה קלאוס" שתוי, הוא מציע את עצמו לשמש בתפקיד זה בתהלוכה. הוא מבצע את התפקיד בצורה מושלמת ומתבקש להמשיך בכך בתוך החנות כמקדם מכירות לקראת חג המולד.
כריס משוחח עם הילדים ושולח אותם לפעמים לחנות המתחרה - "גימבלס". מדיניות זו שמראה התחשבות בילדים גורמת למכתבי תודה של ההורים למנהל מייסיס. הוא מאמץ את המדיניות הזאת ובעקבות זאת גם "גימבלס". מנהלי שתי חנויות הכלבו נפגשים ולוחצים ידיים בתיווכו של כריס. כריס מתקבל לעבודה במייסיס אבל עליו לעבור בדיקה אצל פסיכולוג החנות גרנוויל סווייר. כאשר כריס מוכיח לסוויר שהוא יותר נורמלי ממנו, הוא נפסל אך דוריס מקבלת אותו בכל זאת לעבודה על אחריותה.
כריס נקשר לסוזן ומספר לה מעשיות למורת רוחה של דוריס שמבקשת שבתה תלמד רק על העולם האמיתי. סוזן מראה לו צילום של בית בעיתון ומבקשת ממנו שכ"סנטה קלאוס" יגשים את חלומה לגור בבית כזה.
סמוך לדירתה של דוריס גר פרד גיילי (ג'ון פיין), עורך דין רווק המנסה לחזר אחריה אך היא מתייחסת אליו בקרירות.
כאשר הפסיכולוג סויר מתנכל לעובד צעיר וקובע כי אינו מאוזן נפשית, מגיע אליו כריס ובוויכוח ביניהם הוא מכה אותו במקלו בראש וסויר מתעלף.
במעשה רמייה מוכנס כריס לאשפוז כפוי בבית חולים פסיכיאטרי ומאובחן כבלתי שפוי. עד מהרה מתפרסמת הידיעה בעיתונים שסנטה קלאוס ממיסיס אינו שפוי.
פרד מנסה לעזור לו ולשחררו מהאשפוז דרך בית משפט. התובע הכללי קובע שכריס הוא מתחזה. פרד מביא להגנתו את מנהל מייסיס ואת בנו של התובע אך זה לא מספיק.
המשפט נראה אבוד וגיילי מיואש אך ברגע האחרון הוא מקבל ידיעה כי אלפי מכתבים הגיעו לכתובת "סנטה קלאוס - בית המשפט המחוזי". הוא נותן הוראה להכניסם והדוורים מכניסים 21 שקי דואר ושופכים אלפי מכתבים עם הכתובת הזאת על שולחן השופט. גיילי טוען שאם הדואר שהוא חלק מהממשל, שולח את המכתבים לסנטה קלאוס בבית המשפט סימן שהוא מכיר בכריס כסנטה קלאוס. השופט משתכנע ופוסק לטובתו של כריס.
כולם חוגגים ויחסי פרד ודוריס מתהדקים. רק סוזן אינה מרוצה היות שסנטה קלאוס שלה הבטיח לה את המתנה שבקשה (בית).
למחרת מזמין כריס את פרד, דוריס וסוזן, לבקר אצלו בבית אבות בו הוא מתגורר. הוא מדריך את פרד לנסוע בדרך קצרה. בדרך רואה סוזן את הבית בו רצתה ועליו שלט למכירה. היא מבקשת לעצור ורצה לבית ובעקבותיה פרד ודוריס. סוזן מאושרת ופרד ודוריס מתחבקים. אז מבחין פרד במקל הדומה לזה של כריס. אכן קרה להם נס ולדעתו של פרד זה מוכיח שסנטה קלאוס קיים וכי ניצחונו במשפט לא היה "יוצא מן הכלל".
נבואה המגשימה את עצמה

נבואה המגשימה את עצמה היא מושג מתחום הפסיכולוגיה החברתית המתאר תהליך חברתי בו אמונה אשר בתחילתה היא שגויה מובילה למימוש עצמה. להבדיל מאפקט הפלצבו, תהליך המימוש הוא תהליך חברתי בו קיימת אינטראקציה בין פרטים, ואינטראקציה זו היא הגורמת להגשמת האמונה.
את המונח עצמו הגדיר הסוציולוג רוברט מרטון בשנת 1948. אך אפשר לאתר עדויות לתופעה כבר בספרות של יוון ושל הודו העתיקות.
לתופעה מגוון מקרים פרטיים המהווים תופעות בפני עצמן, כגון אפקט פיגמליון, אפקט הנס החכם, ואפקט הגולם.
תהליך ההגשמה

האמונה מתבטאת אצל הפרט בסכמה המנהיגה את התנהגותו, בעקבות כך הפרט מקבל תגובה סביבתית מהחברה הגורמת למימוש האמונה.
תופעות פרטיות > אפקט פיגמליון

אפקט פיגמליון הוא תופעה בה תהליך הנבואה המגשימה את עצמה גורם להשפעה חיובית על מושא הנבואה באמצעות הגשמת הנבואה. נפוץ ביותר במסגרות יומיומיות ונמצא בשימוש ארגונים ככלי להגברת האפקטיביות של עובדי הארגון, בפיתוח ספורטאים ובתהליכים כלכליים רבים. שיטות ניתוח טכני בשוק ההון מושפעות רבות מאפקט זה, שכן הן מניחות שלביצועי העבר יש השפעה פסיכולוגית שמנחה את הסוחרים והמשקיעים בבואם לתכנן אסטרטגיות השקעה[דרוש מקור].
את האפקט איששו החוקרים רוזנטל וג'ייקובסון בשנת 1968 בניסוי שהפך לאחד הניסויים המפורסמים ביותר בתולדות הפסיכולוגיה החברתית. החוקרים ערכו מבחן אינטליגנציה לאוכלוסיית תלמידי בית ספר, וטענו בפני מורי בית הספר כי המבחן נועד לזהות ילדים אשר "פורחים מאוחר", דהיינו תלמידים שבתחילת הדרך מפגרים מבחינה אינטלקטואלית אולם עד השנה הבאה הם ישלימו את הפער. כל מורה בכיתה קיבל רשימה של תלמידים בכיתתו אשר סווגו כמבטיחים, למרות שבפועל הם הוקצו אקראית לרשימה ללא קשר למבחן האינטליגנציה. בתום שנת הלימודים התברר כי ה"פורחים המאוחרים" אכן השיגו הישגים גבוהים ביותר במהלך אותה שנה. על בסיס מחקר זה נכתב הספר "אפקט פיגמליון בחדר הכיתה".
תופעות פרטיות > אפקט הגולם

אפקט הגולם הוא תופעה המקבילה לאפקט פיגמליון אך מוביל להשפעה שלילית, כלומר הוא תהליך בו הנבואה המגשימה את עצמה גורמת להשפעה שלילית על מושא הנבואה באמצעות הגשמת הנבואה. האפקט נפוץ בתהליכי ניהול לקוי, וכן מהווה מרכיב מרכזי במימוש סטריאוטיפים.
את האפקט איששו החוקרים רוזנטל ופוד בשנת 1963. החוקרים ביקשו מסטודנטים במעבדה ללמד עכברים שהיו זהים גנטית לרוץ. לסטודנטים נאמר על חלק מהעכברים שהם "חכמים" ולכן יהיה קל ללמדם, ועל חלק אחר מהעכברים נאמר שהם "טיפשים" ויהיה קשה ללמדם. לאחר שנה התגלה כי חרף המטענים הגנטים הזהים שהיו לאותן קבוצות של עכברים, קבוצת העכברים שהסטודנטים האמינו שהיא קבוצת ה"טיפשים" התקשתה ללמוד לרוץ.
תופעות פרטיות > אפקט הטיית הנסיין

הטיית הנסיין הוא כשל לוגי מסוג שגיאות תצפית, השייך לקבוצת כשלי היקש בו תוצאת הניסוי מושפעת מציפיות ותקוות של מלקטי הנתונים. בהטיית הנסיין ציפיית הנסיין מהנבדק גורמת לנבדק לאשש את השערת המחקר בה מאמין הנסיין.
תופעות פרטיות > אפקט הטיית הנסיין > אפקט הנס החכם

אפקט הנס החכם הוא תופעה בה מתשאל מעביר מידע למתושאל באופן לא מודע, הגורם לו להפגין ידע אותו לא היה אמור לדעת ובכך להגשים את אמונת המתשאל בדבר הידע אצל המתושאל.
תופעות פרטיות > אבחנות המאשרות את עצמן

בניסויים שערכו סניידר ואחרים התגלה כי פעמים רבות פסיכולוגים אשר בוחנים דיאגנוזה מסוימת אכן ימצאו אותה גם אם אינה קיימת בצורה פתולוגית. זאת כיוון שהחוקרים תרים אחר הדיאגנוזה הנבדקת בצורה הגורמת לנבדק לתת תשובות המאשרות אותה.
אזכורים בתרבות > ייסורי איוב

איוב, שסבל מייסורים רבים, התאונן באומרו: "כִּי פַחַד פָּחַדְתִּי וַיֶּאֱתָיֵנִי וַאֲשֶׁר יָגֹרְתִּי יָבֹא לִי". בתלמוד הבבלי מפרשים פסוק זה שהסיבה לכל ייסוריו של איוב הם מפני שפחד שיבואו עליו ולכן אסור לפחד. כך שלמעשה אדם שמפחד גורם לפחדיו להתממש .
בדומה קצת לכך מסופר: יהודה בר נתן הוה שקיל ואזיל בתריה [היה הולך אחרי] רב המנונא. אתנח [נאנח] יהודה בר נתן. אמר ליה, [לו] רב המנונא: וכי יסורים בעי ההוא גברא לאתויי אנפשיה [רוצה אותו אדם להביא על עצמו]? דכתיב [שהרי נאמר]: "כי פחד פחדתי ויאתיני ואשר יגרתי יבא לי" (איוב ג, כה)! שאלו: והא כתיב [והרי נאמר]: "אשרי אדם מפחד תמיד"! וענה רב המנונא: הפסוק ההוא בדברי תורה כתיב.
אזכורים בתרבות > פסלו של פיגמליון

פיגמליון הפַּסָּל, דמות אגדית של המשורר הרומי הקדום, אובידיוס, ייצר פסל של האישה האידיאלית, גלתיאה. פיגמליון סלד מנשים, לכן פיסל את הפסל, והתאהב בו על אף היותו פסל. אמונתו ואהבתו כלפי הפסל היו כה חזקים עד שונוס, אלת האהבה והיופי הפכה את הפסל לאישה אמיתית.
ראו גם

נבואה המזימה את עצמה
הזדהות השלכתית
פסיכולוגיה חברתית
אפקט פלצבו
סטריאוטיפ
איום הסטריאוטיפ
לקריאה נוספת

Jussim, L. and Harber, KD (2005) "Teacher Expectations and Self-Fulfilling Prophecies: Knows and Unknowns, Resolved and Unresolved Controversies." Personality and Social Psychology Review, 9(2), 131-155.
אלישע באב"ד (2011), הפסיכולוגיה החברתית של הכיתה. קדימה: רכס פרויקטים חינוכיים.
Robert Rosenthal & Babad, Elisha Y, Pygmalion in the Gymnasium in Educational Leadership;Sep85, Vol. 43 Issue 1, p36
מאיירס, ד. ג.(2012). פסיכולוגיה חברתית (האוניברסיטה הפתוחה).
סאול נאני

| --- | --- |

 לידה:  4 בפברואר 1999 (בן 25) בולוניה, איטליה 
 מדינה:  איטליה 
 פרופיל ב-IMDb
 
סאול נאני (באיטלקית: Saul Nanni נולד: 4 בפברואר 1999) הוא שחקן קולנוע וטלוויזיה איטלקי.
ביוגרפיה

סאול גדל בסן לזארו די סבנה, לשני הורים רופאים. לנאני אח ואחות. הוא למד בתיכון המדעי הבינלאומי תחילה ב-Liceo Galvani ולאחר מכן בתיכון Sant'Alberto. הוא נקרא על שמו של שאול התרסי.
קריירה

נאני הופיע לראשונה בשנת 2014 בסרט הקולנוע האיטלקי "A Boss in the Living Room". באותה שנה החל לשחק בתפקיד ראשי בסדרת הטלוויזיה "Alex & Co" ששודרה בערוץ דיסני האיטלקי. הוא הופיע בשתי עונותיה של הסדרה.
בשנת 2016 הופיע בסרט הקולנוע האיטלקי "How to Grow Up Despite Your Parents". באותה שנה החל לשחק בקומדיית המצבים האיטלקית "Non dirlo al mio capo". הוא שיחק בסדרה בשתי עונותיה. שנה לאחר מכן שיחק בסדרת הטלוויזיה האיטלקית "Scomparsa".
בשנת 2018 הופיע בסרט הטלוויזיה "Il fulgore di Don". בשנת 2019 שיחק בתפקיד ראשי בסרט הקולנוע "אחי רודף הדינוזאורים". באותה שנה החל לשחק בסדרת הטלוויזיה "תוצרת איטליה" ובסרט הקומדיה "I ragazzi dello Zecchino d'Oro".
בשנת 2020 שיחק בקומדיה האיטלקית "Under the Riccione Sun".
בשנת 2022 שיחק לצד אנג'ליקה וושינגטון וסוזנה סקאגס בסרט "אהבה עם גלידה" בהפקת נטפליקס.
בשנת 2024 שיחק בסדרת הטלוויזיה "סופרסקס". בסדרה גילם את שחקן הפורנו רוקו סיפרדי בצעירותו.
הערות שוליים

1 2  Saul Nanni - ex alunno del S.Alberto Magno | Sant'Alberto Magno, Ist. Sant'Alberto Magno, ‏1 בספטמבר 2019
↑  'Love & Gelato' Review: The New Netflix Film Can Be Too Sweet For One's Taste! | DMT, Digital Mafia Talkies, ‏3 במאי 2022
↑  Nick Vivarelli, Variety, Variety, ‏15 בדצמבר 2023
| --- | --- |
בקרת זהויות :  ICCU: DDSV350628
סאב פוקוס

| --- | --- |

 לידה:  13 באפריל 1982 (בן 42) גילדפורד, הממלכה המאוחדת 
 שם במה:  Sub Focus 
 מוקד פעילות:  הממלכה המאוחדת 
 תקופת הפעילות:  מ-2002 
 סוגה:  דראם אנד בייס 
 שפה מועדפת:  אנגלית 
 חברת תקליטים:  האווסלה, RAM רקורדס, UKF Music 
 www.subfocus.com
 
ניקולאס דומה (Nicolaas Douwma; נולד ב-13 באפריל 1982), המוכר בשם הבמה סאב פוקוס (Sub Focus) הוא תקליטן, פזמונאי וטכנאי קול בריטי.
קריירה

ב-16 ביוני 2008, הוא הוציא את הסינגל "Timewarp / Join the Dots". הסינגל הגיע בשיאו למקום ה-92 במצעד הסינגלים הבריטי.
ב-26 ביולי 2009, הוא הוציא את הסינגל "Rock It / Follow the Light". הסינגל הגיע למקום הראשון במצעד הדאנס הבריטי ולמקום ה-38 במצעד הסינגלים הבריטי.
ב-12 באוקטובר 2009, הוא הוציא את אלבום האולפן הראשון שלו, Sub Focus. האלבום הגיע בשיאו למקום השני במצעד הדאנס הבריטי ולמקום ה-51 במצעד האלבומים הבריטי.
ב-18 בינואר 2010, הוא הוציא את הסינגל "Could This Be Real". הסינגל הגיע למקום הרביעי במצעד הדאנס הבריטי ולמקום ה-41 במצעד הסינגלים הבריטי.
ב-16 במאי 2010, הוא הוציא, בשיתוף פעולה עם אליוט סאמר (אנ') (תחת שם הבמה קוקו), את הסינגל "Splash". הסינגל הגיע למקום השביעי במצעד הדאנס הבריטי ולמקום ה-41 במצעד הסינגלים הבריטי.
ב-13 ביוני 2010 נחשף כי הוא הפיק את הסינגל "Kickstarts" של אקסמפל.
ב-18 בנובמבר 2011, הוא הוציא, בשיתוף פעולה עם צ'ייס & סטטוס (אנ') וטאקורה (אנ'), את הסינגל "Flashing Lights". הסינגל הגיע למקום ה-15 במצעד הדאנס הבריטי ולמקום ה-98 במצעד הסינגלים הבריטי.
ב-1 בינואר 2012, הוא הוציא, בשיתוף פעולה עם קנזי מיי, את הסינגל "Falling Down".
ב-27 באפריל 2012, הוא הוציא, בשיתוף פעולה עם אליס גולד (אנ'), את הסינגל "Out the Blue". הסינגל הגיע למקום החמישי במצעד הדאנס הבריטי, למקום ה-28 במצעד הסינגלים הסקוטי ולמקום ה-23 במצעד הסינגלים הבריטי.
ב-4 בנובמבר 2012, הוא הוציא, בשיתוף פעולה עם אלפינס (אנ'), את הסינגל "Tidal Wave". הסינגל הגיע למקום הרביעי במצעד הדאנס הבריטי, למקום ה-15 במצעד הסינגלים הסקוטי, למקום ה-12 במצעד הסינגלים הבריטי ולמקום ה-43 במצעד שירי הדאנס/אלקטרוני. כמו כן, הסינגל זכה בתואר הקלטה מסוג פלטינה מ-BPI.
ב-12 במאי 2013, הוא הוציא, בשיתוף פעולה עם אלכס קלייר, את הסינגל "Endorphins". הסינגל הגיע למקום השביעי במצעד הדאנס הבריטי, למקום ה-11 במצעד הסינגלים הסקוטי ולמקום העשירי במצעד הסינגלים הבריטי. כמו כן, הסינגל זכה בתואר הקלטה מסוג כסף מ-BPI.
ב-22 בספטמבר 2013, הוא הוציא, בשיתוף פעולה עם קלי אוקרה (אנ'), את הסינגל "Turn It Around". הסינגל הגיע למקום החמישי במצעד הדאנס הבריטי, למקום ה-14 במצעד הסינגלים הסקוטי ולמקום ה-14 במצעד הסינגלים הבריטי.
ב-30 בספטמבר 2013, הוא הוציא את אלבום האולפן השני שלו, Torus. האלבום הגיע בשיאו למקום הראשון במצעד הדאנס הבריטי ולמקום ה-11 במצעד האלבומים הבריטי.
ב-20 בדצמבר 2013, הוא הוציא את הסינגל "Turn Back Time". הסינגל הגיע למקום השלישי במצעד הדאנס הבריטי, למקום התשיעי במצעד הסינגלים הסקוטי ולמקום העשירי במצעד הסינגלים הבריטי. כמו כן, הסינגל זכה בתואר הקלטה מסוג כסף מ-BPI.
ב-21 באפריל 2014, הוא הוציא את הסינגל "Close". הסינגל הגיע בשיאו למקום ה-32 במצעד הדאנס הבריטי.
ב-9 באוקטובר 2020, הוא הוציא, בשיתוף פעולה עם וילקינסון, את אלבום האולפן השלישי שלו, Portals. האלבום הגיע בשיאו למקום הראשון במצעד הדאנס הבריטי ולמקום ה-68 במצעד האלבומים הבריטי.
ב-12 במאי 2023, הוא הוציא את אלבום האולפן הרביעי שלו, Evolve. האלבום הגיע בשיאו למקום השלישי במצעד הדאנס הבריטי ולמקום ה-33 במצעד האלבומים הבריטי.
הערות שוליים

↑  Sub Focus (אורכב 14.10.2013 בארכיון Wayback Machine) Discogs
| --- | --- |
בקרת זהויות :  BnF: cb16765409v (data)  GND: 1048437213  ISNI: 0000 0001 3151 5283  LCCN: n2016069612  MusicBrainz: 8cf49f40-b8fe-4a63-b4ea-f922d6145bb4  VIAF: 308178917   WorldCat (עם VIAF): 308178917
סאול יונג-וו

זהו שם קוריאני; שם המשפחה הוא .
סאול יונג-וו (בקוריאנית: 설영우; נולד ב-5 בדצמבר 1998 באולסן שבקוריאה הדרומית) הוא כדורגלן דרום קוריאני המשחק בעמדת המגן הימני בקבוצת אולסן יונדאי מליגת הכדורגל של קוריאה הדרומית ובנבחרת קוריאה הדרומית.
קריירת מועדונים

סאול גדל במחלקת הנוער של אולסן יונדאי, ושיחק בקבוצת הכדורגל של אוניברסיטת אולסן. בשנת 2020 החל לשחק בקבוצה הבוגרת של אולסן יונדאי במסגרת ליגת הכדורגל של קוריאה הדרומית.
קריירה בין-לאומית

סאול היה חלק מהסגל האולימפי של קוריאה הדרומית לטורניר הכדורגל באולימפיאדת טוקיו בשנת 2021, וערך שלוש הופעות בטורניר.
ב-20 ביוני 2023 ערך סאול את הופעת הבכורה שלו בנבחרת קוריאה הדרומית, בתיקו 1-1 נגד נבחרת אל סלוודור במשחק ידידות.
נכלל בסגל נבחרת קוריאה הדרומית לטורניר גביע אסיה 2023.
הערות שוליים

↑  2023 AFC 아시안컵에 참가하는 🇰🇷축구국가대표팀의 명단을 공개합니다! בחשבון הטוויטר הרשמי של התאחדות הכדורגל הדרום קוריאנית, 28 בדצמבר 2023 (בקוריאנית)
| נבחרת קוריאה הדרומית – גביע אסיה בכדורגל 2023 |
| --- | --- | --- |
|  1 סאונג-גיו •  2 קי-ג'ה •  3 ג'ין-סו •  4 מין-ג'יי •  5 יונג-וו •  6 אין-באום •  7 יונג-מין •  8 היון-סאוק •  9 גיו-סונג •  10 ג'אי-סונג •   11 הי-צ'אן •  12 בום-קון • 13 סון-מין •  14 סאון-מין • 15 סונג-היון • 16 ג'ין-סאופ • 17 וו-יאונג • 18 קאנג-אין • 19 יאנג-וון • 20 היון-גיו • 21 היון-וו • 22 יונג-וו • 23 טאי-וואן • 24 ג'ו-סונג • 25 ג'י-סו • 26 היון-ג'ון • מאמן: קלינסמן |  1 סאונג-גיו •  2 קי-ג'ה •  3 ג'ין-סו •  4 מין-ג'יי •  5 יונג-וו •  6 אין-באום •  7 יונג-מין •  8 היון-סאוק •  9 גיו-סונג •  10 ג'אי-סונג •   11 הי-צ'אן •  12 בום-קון • 13 סון-מין •  14 סאון-מין • 15 סונג-היון • 16 ג'ין-סאופ • 17 וו-יאונג • 18 קאנג-אין • 19 יאנג-וון • 20 היון-גיו • 21 היון-וו • 22 יונג-וו • 23 טאי-וואן • 24 ג'ו-סונג • 25 ג'י-סו • 26 היון-ג'ון • מאמן: קלינסמן | קוריאה הדרומית |
מר אף אחד

| --- | --- |
כרזת הסרט
כרזת הסרט
 בימוי:  ז'אקו ואן דורמל 
 הופק בידי:  פיליפ גודו, Alexandre Lippens 
 תסריט:  ז'אקו ואן דורמל 
 עריכה:  מתיאס ורס
 שחקנים ראשיים:  ג'ארד לטו   שרה פולי   דיאן קרוגר   לין דן פאם   ריס איוואנס   ג'ונו טמפל   טובי רגבו   נטשה ליטל
 מוזיקה:  פיר ואן דורמל 
 צילום:  כריסטוף בוקרן 
 מדינה:  קנדה, גרמניה, צרפת, בלגיה 
 חברת הפקה:  Pan-Européenne
 חברה מפיצה:  Wild Bunch
 שיטת הפצה:  וידאו על פי דרישה 
 הקרנת בכורה:  איטליה 12 בספטמבר 2009 (פסטיבל הסרטים של ונציה)   בלגיה 13 בינואר 2010
 משך הקרנה:  141 דקות
 שפת הסרט:  אנגלית 
 סוגה:  סרט דרמה, סרט פנטזיה, סרט קומדיה, סרט רומנטי, סרט מדע בדיוני, מדע בדיוני 
 תקציב:  33 מיליון אירו
 הכנסות באתר מוג'ו:   mrnobody
 פרסים:  פרס האקדמיה האירופית לקולנוע בחירת הקהל לסרט האירופי הטוב ביותר (פיליפ גודו, ז'אקו ואן דורמל) 
 דף הסרט ב־IMDb
 
מר אף אחד (באנגלית: Mr. Nobody) הוא סרט דרמה ומדע בדיוני משנת 2009 אשר נכתב ובוים על ידי ז'אקו ואן דורמל והופק על ידי פיליפ גודו. בסרט מככבים ג'ארד לטו, שרה פולי, דיאן קרוגר, לין דן פאם, ריס איוואנס, נטשה ליטל, טובי רגבו וג'ונו טמפל.
הסרט מספר את סיפור חייו של נימו נובאדי, קשיש בן 118, בן התמותה האחרון על פני כדור ארץ לאחר שהמין האנושי השיג תוחלת חיים של כמעט חיי נצח. זכרונו הדועך של נימו מתייחס אל שלוש האהבות שלו ואל גירושי הוריו והקשיים המתמשכים לאחר מכן בשלוש תקופות עיקריות בחייו; בגיל 9, 15 ו-34. נימו מספר את הסיפור כולל דרכים אלטרנטיביות, לעיתים תוך כדי שינוי מהלך הדברים בשנייה של החלטה בכל גילאים אלו. הסרט מסופר בעלילה לא ליניארית ובפירוש העולמות המרובים כדי לספר את סיפור חייו של נימו נובאדי.
הקרנת הבכורה העולמית של מר אף אחד התקיימה בפסטיבל הסרטים של ונציה ה-66 ושם קיבל את פרס גולדן אוסלה. הביקורות היו טובות והסרט קיבל שבע מועמדויות לפרס מגריטה (פרסי הקולנוע הבלגים) אשר בהם זכה בשישה ובניהם פרס מגריטה לסרט הטוב ביותר ופרס הבמאי הטוב ביותר עבור ז'אקו ואן דורמל. תקציב הסרט מומן ברובו מכספי מממנים אירופאים ושוחרר בבלגיה בתאריך 13 בינואר 2010. מאז תאריך שחרורו המקורי של הסרט, מר אף אחד הפך לסרט פולחן ומתאפיין בייחודם של הדמויות, שיטות הצילום, הפילוסופיה ופסקול הסרט שהלחין פיר ואן דורמל, אחיו של במאי הסרט אשר נפטר לפני יציאת הסרט לאקרנים.
עלילה

בשנת 2092, נימו נובאדי הוא קשיש בן 118, בן התמותה האחרון על פני כדור הארץ. האנושות ניצחה את התמותה בעזרת התחדשות לא נגמרת של תאים, החיים בעתיד הזוהר מלווים בתאי הגזע תואמי החזיר שבהם. העולם מוקסם וצופה בסקרנות במר אף אחד כאשר הוא מתקרב אל המוות ומסתקרן בחיים שלפני השגת חיי הנצח. נימו בעצמו אומר שהוא לא זוכר דבר מעברו והפסיכיאטר ד"ר פלדהיים, מנסה לגרום לו לשחזר את זכרונותיו באמצעות היפנוזה כאשר זכרונות אחרים מסופרים גם לעיתונאי צעיר. נימו מספר דברים הסותרים אחד את השני כאשר הוא מדורבן לספר, אף אחד לא בטוח מה קרה באמת ומה לא. הוא חידה, לפעמים חושב שהוא בן 34 ללא זכרונות או רקורד לגבי חייו. הוא משחזר את חייו בשלוש נקודות עיקריות; בגיל 9 כאשר הוריו מתגרשים, בגיל 15 כאשר הוא מתאהב ובגיל 34 כאשר הוא בוגר - כל השלושה נחשפים כמציאויות אפשריות רבות באמצעות עלילה לא ליניארית.
בסרט מוסבר שלפני הלידה, ילדים זוכרים את כל מה שיקרה בחייהם, אך ברגע ההתעברות, מלאכי השכחה גורמים להם לשכוח הכל. אולם המלאכים פוסחים על נימו ומעניקים לו יכולות זמניות. ראשית הוא צריך לבחור את הוריו ממגוון זוגות. בגיל 9, הבחירה השנייה שלו מתרחשת לאחר גירושי הוריו כאשר הוא חייב להחליט עם מי לחיות. בתחנת הרכבת הוא נאלץ לבחור עם מי לחיות כאשר אמו על הרכבת שמתחילה לנסוע ובזמן שאביו עומד על הרציף. במקרה אחד הוא רץ כדי להגיע אל הרכבת ואמו מצליחה למשוך אותו פנימה ובשני הוא נשאר עם אביו.
עלילה > החיים עם אמא

נימו גר עם אמו ובן זוגה החדש, הארי, אשר איתו הוא לא מסתדר. הוא מרדן וטוען שיכול לחזות את העתיד. הוא רואה ילדה חדשה, אנה, בבית ספרו ומיד מתאהב. יום אחד כאשר הוא יושב על חוף הים, אנה רצה לעברו ושואלת אותו אם הוא רוצה לשחות איתה ועם חבריה. במקרה אחד, נימו עונה "הם אידיוטים. אני לא שוחה עם אידיוטים". הוא מצטער על מילים אלו כל חייו ושנים רבות מאוחר יותר הוא נתקל באנה בתחנת רכבת עם שני ילדיה, הם עוסקים בשיחה מביכה לפני שהולכים כל אחד לדרכו.
בקו סיפור חלופי, נימו אומר לה שהוא לא יודע לשחות, והיא נשארת איתו בחוף. בהמשך העלילה נחשף שאנה היא בתו של הארי, בני המשפחה החורגים מתחילים רומן לא חוקי מתחת לאף של הוריהם. אנה נהפכת לאהבתו הראשונה של נימו והם מבטיחים את חייהם אחד לשנייה. הם שמחים אבל כאשר הארי, אביה של אנה ואמו של נימו נפרדים, אנה צריכה ללכת עם אביה אל ניו יורק והם מאבדים קשר. שנים מאוחר יותר, נימו עובד כמנקה בריכה ומקווה להיתקל באנה במקרה. לבסוף הם נפגשים בתחנת הרכבת ומיד מזהים אחד את השני בתוך המון של עוברים ושבים. לאחר איחוד לוהט של השניים, אנה מודיעה לנימו שהיא עוד לא מוכנה להתחיל מיד מחדש את מערכת היחסים ביניהם. היא נותנת לו את מספרה ומבקשת ממנו להתקשר אליה בעוד יומיים ולהיפגש איתה במגדלור. אולם, מספרה אובד, כאשר מתחיל לרדת מבול ופיסת הנייר לא ניתנת לקריאה. נימו בוחר לחכות במגדלור כל יום והופך לקבצן חסר-בית. אנה לא באה. בקו סיפור אלטרנטיבי, אנה ונימו נשואים עם ילדים. נימו עובד באולפן טלוויזיה כפרשן סרטים חינוכיים ובערב אחד, כאשר הוא חוזר הביתה, הוא מאבד שליטה על המכונית לאחר שפגע בציפור ושוקע בתוך אגם.